
Δεν κατέστη δυνατό να απαντήσουν κατά την χτεσινή δικάσιµο στις κατηγορίες που 
αντιμετωπίζουν οι κατηγορούμενοι, καθώς δεν έχει ακόµα δοθεί ολόκληρο το 
μαρτυρικό υλικό στους δικηγόρους υπεράσπισης. 


Ἡ υπεράσπιση ζήτησε τη συμπερίληψη στον φάκελο της υπόθεσης του πορίσµατος που 
ετοίµασε και των καταθέσεων που συνέλεξε η ΑΑΔΙΠΑ σε σχέση µε τα γεγονότα της 
Ίβης Φλεβάρη 2021, βάσει των οποίων (σύµφωνα µε δημοσιεύματα στα ΜΜΕ) 
διώκονται ποινικά δύο αστυνομικοί για χρήση υπέρµετρης βίας κατά διαδηλωτή. Σε 
αυτό περιέχονται δεκάδες μαρτυρίες όπως και ογκώδες οπτικο-ακουστικό υλικό, το 
οποίο παρέδωσαν άτοµα που παρευρέθηκαν εκείνη τη µέρα στο πάρκο Κολοκάση. 


Από την πλευρά µας θεωρούμε υποκρισία ολκής ότι το πόρισμα δεν έχει ακόµα. 
δηµοσιοποιηθεί και δεν έχει κοινοποιηθεί οὖτε στους παραπονούµενους, οι οποίοι 
περιλαμβάνουν τους κατηγορούμενους καθώς και τραυματίες και άλλους 
παρευρισκόμενους στην ειρηνική πορεία της 13/02/2021. Θυμίζουμε τιως ήταν η 
κοινωνική οργή που ακολούθησε τις επόµενες µέρες, µε αποκορύφωμα τη µεγαλειώδη 
πορεία της 20ης Φλεβάρη 2021 που είχε αναγκάσει την κυβέρνηση σε άτακτη 
υποχώρηση και είχε επιβάλει τη διερεύνηση της αστυνομικής βαρβαρότητας που 
βιώσαμε στις 13/2/21. 

Ενδεικτικό της σαθρότητας του κατηγορητηρίου εἶναι ότι χτες ένας από τους 11 
κατηγορούμενους απαλλάχθηκε από την κατηγορία για επίθεση εναντίον αστυνομικού. 
Συνέχεια δίκης 13 [εννάρη 2023. Μέχρι τότε, εμείς θα συνεχίσουμε την προσπάθεια µας 
για πλήρη απαλλαγή των κατηγορουμένων απὀ τις ανυπόστατες κατηγορίες που 
αντιμετωπίζουν. 

